Mbete sê binnekort oor geheime stemming | Maroela Media
Baleka Mbete, speaker van die nasionale vergadering, sal Maandag haar besluit bekend maak of die mosie van wantroue teen pres. Jacob Zuma Dinsdag met ŉ geheime stemming beslis sal word of nie.
Die wetgewer het in ŉ kort verklaring gesê Mbete sal die aankondiging om 15:30 tydens ŉ mediakonferensie by die parlement maak.
Die konstitusionele hof het op 22 Junie bevind dat Mbete verkeerd was toe sy gesê het sy is nie by magte om te besluit oor die geheime stemming nie. Die hof het beslis dat Mbete nou weer ’n besluit moet neem op grond van die uitspraak. Hoofregter Mogoeng Mogoeng het gesê daar is geen regsgronde waarvolgens die hof die speaker kan dwing om op ’n geheime stemming te besluit nie.
Mbete het daarna al die partye in die nasionale vergadering genooi om voorleggings aan haar te maak rakende hul siening oor die stemproses en het gesê sy sal hul insette in ag neem wanneer sy haar besluit neem.
Vyf vas oor onwettige koopkrag
Gratis regshulp vir ANC-LP’s wat teen Zuma stem
Die mosie is more en sy maak haar besluit van middag bekend. Kom nou dis so duidelik soos daglig wat gaan gebeur. Sy gaan die geheime stemming afkeur wat die ander partye amper geen tyd gaan toelaat om terug hoef toe te gaan nie soos hulle gese het hulle sou. Dan gaan die mosie weer uitgestel word tot seker iewers in Sept en ons begin weer.
Wens daar was n Superbru op die ek sou baie beter gevaar het as met die rugby.
Ek verstaan dat indien Zuma uitgeskop word is Mbete die tydelike President van Suid Afrika vir `n paar maande totdat `n nuwe President verkies word – ek hoop werklik dat ek verkeerd gehoor het en dat dit net `n nare droom was.
Vertragingstaktiek, almal van hulle wil tog so belangrik wees as daar n mikrofoon voor hulle is.
Mens wonder wat die waarde van die aankondiging nou eintlik sal hou? As iemand weet die “verkeerde” aankondiging sal in onmiddelike ontslag uitloop glo ek nie die aankondiging sal in die land se belang wees nie. Ons is nog nie so ver ontwikkel nie, onwikkel maar nog so rukkie.